EISTEDDFOD GENEDLAETHOL URDD GOBAITH CYMRU YNYS MON 2004

PWYLLGOR CYHOEDDUSRWYDD COFNODION RHIF 11

Cofnodion.

Presenol: Bethan Jones(Cadeirydd), Gwilym O Jones, Sian Pritchard, Gethin Jones, Sheelagh Edwards, Meriel Parry, Gethin Morris Williams

1: Ymddiheuriadau: Sian Owen, John Roberts.

2: Derbyn cofnodion y cyfarfod diwethaf.

3: Materion yn codi o'r cofnodion.

Straeon i'r Wasg:

Gofynodd GOJ a oedd modd cysylltu â'r pedwar papur cymunedol er mwyn cael telerau ar gyfer archebu tudalen. Dywedodd fod teimlad cryf yng Nghaergybi yn dilyn penderfyniad lleoli'r wyl a bod gwaith adeiladu pontydd yn y dref. Byddai hyn yn ffordd o gadw pobl mewn cysylltiad gyda'r trefniadau ayyb.

Dywedodd BJ y byddai'n edrych i fewn i'r posiblrwydd o allu wneud hyn. Roedd yr Wyl Gyhoeddi'n cael ei chynnal ym mis Ebrill a felly efallai bydd modd creu tudalen erbyn mis Mawrth.

Nwyddau:

Dywedodd BJ ei bod yn hyderus y byddai amryw o siopau lleol yn barod i werthu nwyddau. Byddai'n rhaid cysylltu ag amryw o siopau ond roedd eisoes wedi derbyn ymholiadau gan rhai yn awyddus i werthu.
Cytunodd y pwyllgor y dylai gysylltu â Oriel Ynys Môn a Chanolfan yr Ucheldre, Caergybi, yn ogystal a siopau lleol.

4: Nwyddau:

Dywedodd SP fod amryw o ysgolion wedi dangos diddordeb mewn gwerthu nwyddau ond fod angen gwirfoddolwyr fyddai'n barod mynd a nwyddau iddynt ac unrhyw fan arall sydd yn barod i'w gwerthu. Byddai rhaid mynd a'r nwyddau yno yn ystod y dydd, ond roedd hynny yn broblem gyda'r mwyafrif o aelodau'n pwyllgor yn gweithio.

5: Posteri:

Dywedodd BJ ei bod wedi derbyn prisiau gan Anglesey Signs ond fod angen rhagor o brisiau gan gwmniau eraill. Nawr fod lleoliad yr eisteddfod wedi ei ddethol, roedd angen gofyn i'r Gymdeithas Amaethyddol fyddai'n bosib cael gosod posteri ar y maes ger yr A55 a'r A5. Awgrymodd y byddai'n syniad gwneud ymholiadau gyda ffermwyr gyda tir gyferbyn a ffyrdd yr ynys hefyd er mwyn cael yr un caniatad i osod posteri yn eu caeau. Roedd Edward Morus Jones am holi ynglyn a lleoliadau.

Cytunodd y pwyllgor fod angen rhagor o brisiau cyn gwneud unrhyw benderfyniad.
Pwysleisiodd Meriel Parry fod yn rhaid i'r posteri fod yn ddwy-ieithog yn unol a pholisi iaith yr Urdd.

6: Taflen Hysbysrwydd:

Dywedodd BJ fod cwmni printio WO Jones wedi  cytuno creu 100,000 o daflenni bach a mawr ar gyfer taflen gyhoeddusrwydd y Steddfod. Byddai Cadeirydd y Pwyllgor Gweithgareddau a Mel (o WO Jones) yn rhoi trefn ar y cynnwys ym mis Ionawr. Byddai SP yn gofyn i'r Pwyllgor Ieuenctid os oedd ganddynt syniadau i'w cynnwys yn y dylunio. Byddai'r taflenni'n cael eu dosbarthu ar draws Cymru. 
Byddai Sheelagh yn cysylltu â Menter Môn oedd â diddordeb mewn hysbysebu yn y taflenni.

7: Hybys ar fysus:

Doedd BJ heb gael amser i gysylltu a'r holl gwmniau bysus hyd yma ond roedd Goodsir wedi cytuno gwneud am ddim. Cytunodd y pwyllgor y byddai rhaid cysylltu a'r cwmniau bysus eraill a bod modd symud ymlaen â'r cynllun yma. Cytunodd SP a BJ wneud hynny.

8: Nwyddau:

Roedd SP wedi siarad â'r Pwyllgor Ieuenctid ynglyn â chymeriad ar gyfer yr Eisteddfod. Doedd yr aelodau ddim yn hoffi'r syniad o 'Moch Môn'. Roeddynt wedi dod i fyny â'r syniad o 'Mônstars' er mwyn creu cymeriad a tegannau. Awgrymodd BJ y gallai gofyn i  Derek Evans a fyddai ei brawd yng nghyfraith yn dylunio'r cymeriad.

9: Gwefan:

Dywedodd BJ fod SP wedi bod yn brysur yn gweithio ar y wefan gyda chymorth Lyndon. Y gobaith yw ei lansio mor fuan a phosib ar ôl yr Eisteddfod er mwyn cydfynd â'r daflen.

10: Straeon i'r wasg:

Dywedodd BJ y byddai na ddatganiad am perfformiad y 'Messiah' yn mynd allan. Gofynodd SP fyddai modd hysbysu'r noson profi gwin. Awgrymodd Sheila y byddai'n syniad creu dyddiadur digwyddiadau.

11: Unrhyw faterion eraill:

Eglurodd GMW na fyddai'n bosib creu siocled gyda logo yr Eisteddfod arno a roedd hefyd yn meddwl fod yn pris cynhyrchu rhy uchel.Dywedodd SP nad oedd yr injar roc yn gwerthu mewn ysgolion ond fod y cwpannau. Awgrymodd BJ y dylai canolbwyntio ar werthu'r nwyddau presennol. 
Penderfynwyd y dylai ceisio gwneud elw ar y crys polo a'i werthu am £11 a'r siwmper am £14.

Dyddiad cyfarfod nesaf: Ionawr 23, 2003, 7.00yh